Saterdag aand Blues… | Bileam se Donkie
← Die Matriekafskeid
“I also like to live dangerously…” →
Saterdag aand Blues…
Ek het ‘n pakkie skaaptjops, en ‘n bottel Saint Clare…
My vrou sit in Ierland… sy het my verlaat…
My drie seuns is op ‘n kamp…
My dogter is agttien en gaan nou strate toe saam met die pelle…
Dis net ek, en my rekenaar, en more se preek wat, nog ‘n skoon vel papier op Word is…
Onderwerpe: wat gaan daar by jou aan op ‘n saterdagaand?
16 thoughts on “Saterdag aand Blues…”
Oktober 1, 2011 om 6:21 nm
Siestog, stoksielalleen op ‘n sateragaand? Sterkte. Weet hoe dit voel.
Oktober 1, 2011 om 6:35 nm
Issie lekker nie, nie as die gesin ses mense is nie…
Oktober 1, 2011 om 6:29 nm
Verlang is ‘n moeilike ding, ne. Terwyl sy weg is, beplan iets romanties vir haar vir wanneer sy terug is. Verder, gebruik die me-time om ‘n lekker boek, of twee, te lees. Om op Huisbesoek te gaan as jy kan. En skryf sommer elke dag vir Pastoriemoeder ‘n paar woorde uit jou hart uit neer, dan kan sy dit lees wanneer sy terugkom. En weet hoe baie jy verlang het 🙂
Oktober 1, 2011 om 6:37 nm
Sy gaan in elk geval nou nou haar nuuskierigheid nie meer bedwing nie, en hier of op facebook lees… Sy weet hoe ek verlang, ek is maar simpel wat dit aanbetref, kom nie so lekker sonder my gesin oor die weg nie. Die maand in Spanje was vir my baie erg lateraan gewees… Wens ons was ryk genoeg om sulke goed altyd saam te doen, maar ek gun haar dit saam met haar ma en twee sussies… dit sal seker nie weer kan gebeur nie, skoonma begin te swak word om so ver te vlieg…
Oktober 1, 2011 om 9:11 nm
Bietjie alleen is goed, net sodat jy die gesin se waarde kan besef. Maak dit sommer jou preek!
Oktober 1, 2011 om 9:25 nm
Ek waardeer- ek waardeer! Maar ek is nie baie op die bol sonder hulle nie… Ek het gedink om ‘n lank vergete Canfruit preek te preek more, een uit 1996 uit. En toe kry ek ‘n reuse verrassing. Ek kan nie meer my preke van 1996 preek nie. Dis asof dit totaal iemand anders s’n is, my styl het ongelooflik baie verander. Ek het nie meer al die antwoorde nie, ek veroordeel nie meer nie, daar is deesdae baie meer deernis en liefde en empatie in my preke… taalgebruik het baie meer informeel geword. Ek word seker maar ouer…
Oktober 2, 2011 om 3:37 nm
Ahh, dan is ouer word ‘n BAIE goeie ding! Sterkte vir die allenwees!
Oktober 2, 2011 om 8:13 vm
Ek hoop vanoggend voel jy al baie beter.
Oktober 2, 2011 om 12:12 nm
Ai, is nie lekker nie. Wanneer kom sy terug?
Oktober 3, 2011 om 11:14 nm
Volgende Donderdag. Ek is net redelik useless sonder my vrou… ek kan kos maak, ek kan die kinders versorg. Maar dit voel die hele tyd of iets ernstigs fout is…
Oktober 4, 2011 om 6:44 vm
Dis maar hoe dit by ons ook voel as die ander een nie by is nie . . . .
Oktober 3, 2011 om 6:24 vm
Oeee… Ek haat dit om alleen by die huis te bly as manlief moet uitslaap! Hou net niks daarvan nie. Elke oggend is 1 naggie minder!
Oktober 3, 2011 om 11:15 nm
Ja, ek mis die geliefde snorkery hier langs my…
Oktober 3, 2011 om 9:05 vm
Sjoe, ek hoopie hulle is vir te lank weg nie 😆
Hulle weet Oktoberfest is in Duitsland, en die Wêreld beker in NZ? Wat soek hulle in Ierland?
Oktober 3, 2011 om 11:16 nm
Saam met haar ma en ousus vir die jongste sussie gaan kuier. Gelukkig het skoonma die kaartjies betaal! NZ kon nou lekker wees, né!
Oktober 4, 2011 om 6:46 vm
Elke dag wat verby gaan is ‘n dag nader aan die terugkoms . . .!!